हाई कोर्ट धमाका : अंधेरे में तीर मार रही है पुलिस  
दिल्ली हाई कोर्ट में हुए बम धमाके को एक हफ्ता हो गया है। इस मामले में अभी तक किसी को भी गिरफ्तार नहीं किया गया है।
दिल्ली हाई कोर्ट में हुए बम धमाके को एक हफ्ता हो गया है। इस मामले में अभी तक किसी को भी गिरफ्तार नहीं किया गया है हालांकि कई लोगों को हिरासत में जरूर लिया गया है। सुरक्षा एजेंसियां और दिल्ली पुलिस अभी तक सुराग जुटाने और अंधेरे में तीर मारने में ही लगी हैं। पिछले बुधवार को हुए इस धमाके की जांच राष्ट्रीय जांच एजेंसी की 20 सदस्यों वाली टीम को सौंपी गई थी लेकिन हफ्तेभर बाद भी इसकी जांच में कोई खास बढ़ोतरी नहीं हुई है। इस धमाके के बाद एनडीटीवी समेत कई मीडिया संस्थानों को मिले चार ई-मेल में से दो का भी पता लगा लिया गया है।   इसके अलावा जम्मू-कश्मीर के किश्तवाड़ में भी पुलिस दो लोगों को हिरासत में लेकर उन से पूछताछ कर रही है। धमाकों के बाद दूसरा और तीसरा मेल कोलकाता से भेजा गया था और इसे भेजने वाले को पुलिस ने हिरासत में ले लिया है।